ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007787
ขอให้แก้ไขปัญหาเดือดร้อนกลิ่นควันที่เกิดจากการสูบกัญชา บริเวณร้านจำหน่ายกัญชา(ไม่มีชื่อ) บริเวณซอยสุขุมวิท 19 แยก 1 แขวงคลองเตยเหนือ เขตวัฒนา กรุงเทพมหานคร จุดสังเกต จากถนนสุขุมวิท ให้เข้าไปในซอย ที่มีห้างสรรพสินค้าเทอร์มินอล 21 ปากซอยฯ มีวินรถจักรยานยนต์รับจ้างฯ ตั้งอยู่ และถัดไปทางขวามือจะเห็นร้านอาหารชื่อร้าน Argentinian Steakhouse ตรงไปอีกผ่านคริสตจักร มีคลองน้ำ และเลยไปอีกนิด เป็นร้านจำหน่ายก๋วยเตี๋ยว ถัดจากร้านจำหน่ายก๋วยเตี๋ยว จะเป็นร้านนวดแผนไทย โดยร้านที่จำหน่ายกัญชา จะอยู่ติดกับร้านนวดแผนไทย เป็นอาคารทาวน์เฮ้าส์ตั้งอยู่ติดๆกัน มีจำนวนประมาณ 10 คูหา โดยให้สังเกตง่ายๆ ทาวน์เฮ้าส์หลังที่เปิดเป็นร้านจำหน่ายกัญชา จะมีป้ายไวนิลเป็นรูปใบไม้ ส่วนแบล็คกราวด์ เป็นพื้นสีเขียว และด้านข้างของร้านฯ จะมีซอยเล็กๆ เข้าไปได้แต่เป็นซอยตัน เนื่องจากผู้ร้องแจ้งว่า ทาวน์เฮ้าส์หลังดังกล่าว มีผู้มาเช่าสถานที่ ทำการเปิดร้านจำหน่ายกัญชา โดยบุคคลที่มาเช่าทราบว่าเป็นคนต่างด้าวสัญชาติญี่ปุ่น (ไม่ทราบชื่อ-นามสกุล และรูปพรรณสัณฐาน) ซึ่งปัญหาที่มีคนมาเช่าสถานที่ เปิดร้านจำหน่ายกัญชา ก็คือจะมีกลุ่มลูกค้าที่มาซื้อกัญชา แล้วยืนสูบบริเวณหน้าร้าน หรือยืนสูบตรงบริเวณใกล้ๆกับหน้าร้าน ทำให้เกิดกลิ่นควันฟุ้งกระจายไปทั่ว ส่งผลกระทบในเรื่องของปัญหาสุขภาพ ทำให้สุขภาพย่ำแย่ เพราะคนที่อยู่ใกล้กับร้านต้องสูดดมกลิ่นควันเข้าไปทุกวัน จนทำให้หายใจไม่สะดวก ซึ่งผู้ร้องไม่ทราบว่าการเปิดร้านจำหน่ายกัญชาในลักษณะนี้ ถูกกฎหมายหรือไม่อย่างไร แต่ประสงค์ให้หน่วยงานที่เกี่ยวข้องเข้าไปดำเนินการ เบื้องต้น เมื่อวันที่ 21 กุมภาพันธ์ 2566 ผู้ร้องได้มีการแจ้งไปยังสำนักงานเขตวัฒนาแล้ว จากนั้นในวันที่ 22 กุมภาพันธ์ 2566 มีเจ้าหน้าที่จากสำนักงานเขตฯ เข้าไปตรวจสอบร้านฯ และได้ติดต่อพูดคุยกับทางเจ้าของอาคารฯผู้ให้เช่า โดยเจ้าหน้าที่ฯ ได้แจ้งกับเจ้าของอาคารฯ ให้ไปแจ้งกับผู้เช่าอีกที เพื่อให้ดำเนินการติดป้ายประกาศห้ามให้ลูกค้านั่งสูบกัญชาบริเวณหน้าร้าน และให้ทางร้านติดตั้งเครื่องฟอกอากาศ จัดห้องสำหรับให้ลูกค้านั่งสูบ ที่สามารถเก็บเสียงและเก็บกลิ่นได้ ซึ่งปัจจุบันผู้ร้องยังไม่ทราบว่าทางร้านจำหน่ายกัญชาได้ดำเนินการปฏิบัติแล้วหรือไม่ แต่ก็ขอให้หน่วยงานที่เกี่ยวข้องเป็นส่วนงานที่เข้าไปดำเนินการแก้ไขปัญหาความเดือดร้อนให้กับประชาชนด้วย ได้รับความเดือดร้อนมาสักระยะหนึ่งแล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata